
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ ԵՎ ԼՐԱՑՈՒՄ,  ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԱՇԽԱՏԱՆՔԻ ԵՎ ԲԱՐԵԿԵՑՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ 
	1. ՀՀ ֆինանսների նախարարություն
	26.10.2026 թվականի

	
	01/34/27488-2026

	Ձեր 20.10.2026թ. N ԱԹ//38507-2026 գրությամբ ներկայացված՝ 
««Հայաստանի Հանրապետության 2026 թվականի պետական բյուջեի մասին» օրենքում վերաբաշխում և լրացում, Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ ու լրացումներ կատարելու և Աշխատանքի և բարեկեցության նախարարությանը գումար հատկացնելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.
Նախագծով առաջարկվում է.
-	1032 ծրագրի «32007. Տարեց և (կամ) հաշմանդամություն ունեցող անձանց շուրջօրյա խնամքի պետական ոչ առևտրային կազմակերպությունների շենքային պայմանների բարելավում» միջոցառմամբ նախատեսված ընդհանուր գումարները պակասեցնել 107.5 մլն դրամով՝ այն ուղղելով 1117 ծրագրի «31002. ՀՀ աշխատանքի և բարեկեցության նախարարության աշխատակազմի տեխնիկական հագեցվածության բարելավում» միջոցառմանը, իսկ 1102 ծրագրի «11002. Կենսաթոշակների և այլ դրամական վճարների իրականացման ապահովում» միջոցառման հատկացումներից նվազեցնել 12.0 մլն դրամ՝ նշված գումարն ուղղելով 1117 ծրագրի «31001. Միասնական սոցիալական ծառայության կարողությունների զարգացում և տեխնիկական հագեցվածության ապահովում» միջոցառմանը:
Հաշվի առնելով 2026թ. բյուջետային հայտով ներկայացված գրասենյակային գույքի (առկա և օգտակարության ժամկետում գտնվող գույք) վերաբերյալ տվյալները, ՀՀ պետական բյուջեով միասնական սկզբունքի համաձայն օգտակար ծառայության ժամկետներում գտնվող վարչական սարքավորումներով և գույքով առնվազն 70% հագեցվածություն ապահովելու քաղաքականությունը, ինչպես նաև Նախագծով ներկայացված գույքային պահանջի համադրելիությունը ՀՀ աշխատանքի և բարեկեցության նախարարության (այսուհետ՝ ՀՀ ԱԲՆ) միասնական սոցիալական ծառայության ներկայիս հագեցվածության հետ, Նախագծով ներկայացված գույքային կարիքի վերաբերյալ առարկություններ չունենք: 
Միաժամանակ, ըստ Նախագծի հիմնավորման՝ ՀՀ ԱԲՆ-ում և վերջինիս ենթակայությամբ գործող մի շարք ՊՈԱԿ-ներում առկա համակարգչային սարքավորումների մեծ մասը գտնվում են տեխնիկապես անմխիթար վիճակում և ունեն սահմանափակ տեխնիկական հնարավորություններ, որից ելնելով անհրաժեշտություն է առաջացել վերազինել վերջիններիս կողմից օգտագործվող համակարգչային և հարակից տեխնիկան։
Հաշվի առնելով վերոգրյալը՝ առաջարկում ենք տարանջատել և ներկայացնել 107.5 մլն դրամ ընդհանուր պահանջվող գումարի այն մասը, որն ուղղվելու է ՀՀ ԱԲՆ-ի, և այն մասը, որն ուղղվելու է վերջինիս ենթակայությամբ գործող ՊՈԱԿ-ների տեխնիկական հագեցվածության բարելավմանը։
Հայտնում ենք նաև, որ հընթացս շրջանառվում է ՀՀ կառավարության որոշման նախագիծ (հիմք՝ ՀՀ ԱԲՆ 12.10.2026թ. N ԱՐՄ/ՄԴ/37416-2026 գրություն), որով առաջարկվում է ՀՀ-ի և Միջազգային զարգացման ընկերակցության միջև 23.05.2014թ. կնքված N 5398-AM ֆինանսավորման համաձայնագրով հատկացված միջոցների հաշվին «Սոցիալական պաշտպանության վարչարարության երկրորդ ծրագրի» (այսուհետ՝ Ծրագիր) միջոցներով ձեռքբերված, ՀՀ ԱԲՆ-ին ամրացված և ՄՍԾ-ին ի պահ հանձնված համակարգչային, բժշկական, տեսահսկման, հերթագրման և կենցաղային սարքավորումները, կահույքը և կահավորման միջոցները հետ վերցնել ՀՀ ԱԲՆ-ից և ամրացնել ՄՍԾ-ին:
Հաշվի առնելով վերոգրյալը՝ առաջարկում ենք ներկայումս զերծ մնալ Նախագծով առաջարկվող վերաբաշխումներն իրականացնելուց և խնդրին անդրադառնալ վերը նշված գույքերի ՄՍԾ-ին ամրացնելու վերաբերյալ համապատասխան որոշումն ընդունելուց հետո, ինչը հնարավորություն կտա գնահատելու ՀՀ ԱԲՆ-ի և ՄՍԾ-ի տեխնիկական հագեցվածության ընթացիկ մակարդակը՝ ներկայացնելով վերջինիս բարելավմանն ուղղված ֆինանսավորման տրամադրման հիմնավորված առաջարկ:
Ընդ որում, առաջարկում ենք ՀՀ ԱԲՆ-ին ամրացված վարչական սարքավորումների մասով ներկայացնել հստակ տեղեկատվություն, թե դրանց որ մասն է օգտագործվում հենց ՀՀ ԱԲՆ-ի կողմից, որ մասը՝ վերջինիս ենթակայությամբ գործող ՊՈԱԿ-ների, որ մասը՝ «ՈՒԱՅԶ» հիմնադրամի և որ մասը՝ ՄՍԾ-ի կողմից:
Տեխնիկական մասով հայտնում ենք, որ Նախագծի հավելված 7-ի գնումների՝
Նախագծի հավելված 7-ում՝
- 1117 ծրագրի 31002 միջոցառման շրջանակներում նախատեսվում է ԱԲՆ-ին հատկացնել 107,486,200 դրամ` 30211200-501 «դյուրակիր համակարգիչներ»,  30211280-502 «համակարգիչ ամբողջը մեկում», 30232130-501 գունավոր տպիչներ և 31151120-501 «անխափան սնուցման աղբյուրներ» ԳՄԱ կոդերով գնման առարկաների ձեռքբերման համար:
Նկատի ունենալով, որ Նախագծի  փաթեթում բացակայում է հիշյալ գնման առարկաների ձեռքբերման նպատակով «Գնումների մասին» օրենքի 15-րդ հոդվածի 6-րդ մասի հիմքով կազմակերպված ընթացակարգերի կամ դրանց արդյունքում կնքված պայմանագրերի մասին տեղեկատվությունը, վերոնշյալ հատկացման վերաբերյալ դիրքորոշում հնարավոր կլինի հայտնել պայմանագրերի ծածկագրերը ներկայացնելու դեպքում:
Միաժամանակ, եթե հիշյալ ապրանքների մատակարարումը հնարավոր չի լինելու ողջ ծավալով ավարտել մինչև բյուջետային տարվա ավարտը, առաջարկում ենք կիրառել հետևյալ մեխանիզմը՝ Նախագծից հանել հատկացվող գումարին վերաբերող պայմանը և դրան անդրադառնալ 2027թ-ին կամ բյուջետավորել ավելի քիչ գումար, ակտիվացնել պայմանագրերը և գումարների մնացած մասի հատկացման հարցին անդրադառնալ 2027թ.-ին (փաթեթում բացակայում են ապրանքների պայմանագրերի վերաբերյալ տվյալները՝ առաջարկը որոշակիացված ներկայացնելու համար),
-	30211200-501 «դյուրակիր համակարգիչներ» և  30211280-502 «համակարգիչ ամբողջը մեկում» ԳՄԱ կոդերով գնման առարկաների տողերով նախատեսվում է համապատասխանաբար 200 հատ և 20 հատ 
համակարգիչների ձեռքբերում, այնինչ էլեկտրոնային գնումների համակարգում առկա տեղեկատվության, ինչպես նաև Նախագծի ընդունումը հիմնավորող փաստաթղթի համաձայն՝ նշյալ գնման առարկաների քանակները սահմանված են 20 հատ և 200 հատ:
Այս կապակցությամբ հայտնում ենք, որ անհրաժեշտ է Նախագծի հավելված 7-ում և վերջինիս ընդունումը հիմնավորող փաստաթղթում ճշտել նշված գնման առարկաների ձեռքբերման ենթակա քանակները, 
- նվազեցվող 45611300-2 «այլ շենքերի, շինությունների հիմնանորոգում» ԳՄԱ կոդով գնման առարկայի տողում «Գնման ձևը» սյունակը լրացված չէ:
Ամփոփելով վերոշարադրյալը՝ հայտնում ենք, որ Նախագծի վերաբերյալ հիմնավոր դիրքորոշում հնարավոր կլինի ներկայացնել վերը նշված դիտարկումների վերաբերյալ համապատասխան պարզաբանումների և տեղեկատվության առկայության պայմաններում:

